เอสเอ็มอีแบงก์ลุยประมูลทรัพย์NPAลด60%
เอสเอ็มอีแบงก์จัดมหกรรมเปิดประมูลทรัพย์ NPA ทั่วประเทศ อัดโปรแรงราคาประมูลเริ่มต้นลดสูงสุด 60% พร้อมจัดเสวนาทิศทางอสังหาริมทรัพย์ยุค 4.0 ปรับฮวงจุ้ยรับทรัพย์จากกูรูตัวจริง
10 ต.ค. 2562

เอสเอ็มอีแบงก์จัดมหกรรมเปิดประมูลทรัพย์ NPA ทั่วประเทศ อัดโปรแรงราคาประมูลเริ่มต้นลดสูงสุด 60% พร้อมจัดเสวนาทิศทางอสังหาริมทรัพย์ยุค 4.0 ปรับฮวงจุ้ยรับทรัพย์จากกูรูตัวจริง
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ เอสเอ็มอีแบงก์ จับมือพันธมิตร Startup ธุรกิจ Smart Living ได้แก่ ทองหล่อ Salon Delivery, Fixzy, Knock Door และ Home Prise เชิญชวนผู้ประกอบการ SMEs และนักลงทุนทั่วประเทศ ร่วมงาน “SME D Property สินทรัพย์ D ที่ SME D Bank” มหกรรมเปิดประมูลขายทรัพย์ NPA ล็อตใหม่ทั่วประเทศ ในวันศุกร์ที่ 18 ต.ค. 2562 ตั้งแต่เวลา 9:00 - 16:00 น. ณ Co -Working Space ชั้น 1 อาคาร SME D Bank Tower ถนนพหลโยธิน (ติด BTS อารีย์)
โดย เวลา 9.00-12.00 น พบกับบรรยายพิเศษ หัวข้อ "อนาคตอสังหาริมทรัพย์ไทยในยุค 4.0" จาก ดร.วิชัย วิรัตกพันธ์ ผู้ตรวจการธนาคารและรักษาการผู้อำนวยการศูนย์ข้อมูลอสังหาริมทรัพย์ ธนาคารอาคารสงเคราะห์ (ธอส.) ที่จะมาวิเคราะห์แนวโน้มทิศทางและทำเลอสังหาริมทรัพย์ที่น่าลงทุนตลาดบ้านมือสอง
นอกจากนี้ ยังมีเสวนาหัวข้อ "เจาะลึกฮวงจุ้ยอสังหาริมทรัพย์" จากกูรูชื่อดัง อาจารย์มาโนช ประภาษานนท์ ผู้เชี่ยวชาญด้านฮวงจุ้ยชี้แนะวิธีปรับฮวงจุ้ยให้บ้านรับทรัพย์เปิดประตูรับโชค พร้อมเผยเคล็ดไม่ลับการเลือกที่ดินมงคลเสริมธุรกิจให้ปัง และ เวลา 13.00-16.30 น. พบกับงานมหกรรมเปิดประมูลทรัพย์ NPA ทั่วประเทศ จาก SME D Bank จัดเต็มโปรโมชั่นพิเศษส่งท้ายปี ราคาประมูลเริ่มต้นลดสูงสุดถึง 60% พร้อมรับการยกเว้นค่าภาษีอากรและการยกเว้นภาษีธุรกิจเฉพาะ
ห้ามพลาด ฟรีสำหรับผู้ร่วมงาน รับสิทธิพิเศษมูลค่ารวมกว่า 200,000 บาท จากธุรกิจ Startup Smart Living อาทิ บริการตัดผมฟรี 10 สิทธิ์จากปกติราคา 1,000 บาทต่อราย, ส่วนลดค่าบริการเรียกใช้ช่างซ่อมบ้าน 10 - 50%, ฟรีค่าบริการเรียกใช้แม่บ้านออนไลน์ 20 สิทธิ์ และยังมีส่วนลดพิเศษสำหรับผู้เข้าร่วมงานที่สนใจสั่งซื้อสินค้ากลุ่มเฟอร์นิเจอร์-สินค้าตกแต่งบ้าน เป็นต้น
นอกจากนี้ สำหรับผู้ลงทะเบียนประมูลซื้อทรัพย์ของธนาคารภายในงานมีสิทธิ์ร่วมลุ้น ฟรี ค่าบริการออกแบบภายในด้วยดีไซเนอร์มืออาชีพ จำนวน 10 สิทธิ์ มูลค่ารวมกว่า 100,000 บาท ผู้สนใจสามารถลงทะเบียนเข้าร่วมงานได้ที่ https://bit.ly/2ntBjSw สอบถามข้อมูลเพิ่มเติม ฝ่ายส่งเสริมกิจกรรมพัฒนาผู้ประกอบการ โทร.062-783-5599 , 02-265-3775, หรือ ฝ่ายบริหารสินทรัพย์2 (NPA) โทร.085-980-7926 และ 02-265-4716 -7 หรือ Call Center 1357